ai4bharat/Pralekha huggingface dataset:
गृह मंत्रालय
एनसीएमसी ने सुपर चक्रवाती तूफान 'अम्फान' से निपटने की तैयारियों की समीक्षा की
20 मई, 2020 को तटीय इलाकों से टकराएगा 'अम्फान' तूफान
कैबिनेट सचिव श्री राजीव गाबा की अध्यक्षता में राष्ट्रीय संकट प्रबंधन समिति  ने सुपर चक्रवाती तूफान 'अम्फान' से निपटने हेतु राज्यों और केंद्रीय मंत्रालयों/एजेंसियों की तैयारियों की गहन समीक्षा करने के लिए आज दूसरी बार बैठक की।
भारतीय मौसम विभाग  ने सूचित किया है कि इस ‘सुपर चक्रवाती तूफान’ के 20 मई, 2020 की दोपहर/शाम में 155-165 किलोमीटर प्रति घंटे तक हवा की काफी तेज रफ्तार के साथ पश्चिम बंगाल के तट पर पहुंचने की प्रबल संभावना है। इस दौरान हवाओं की रफ्तार के और भी तेज होकर 185 किलोमीटर प्रति घंटे के उच्च स्तर पर पहुंच जाने की प्रबल संभावना है। इस वजह से राज्य के तटीय जिलों में अत्यंत तेज वर्षा होगी, प्रचंड झोंके वाली हवाएं चलेंगी एवं तूफान और भी अधिक उग्र हो जाएगा।
इस चक्रवाती तूफान से ओडिशा के तटीय जिलों जैसे कि जगतसिंहपुर, केंद्रपाड़ा, भद्रक, जाजपुर और बालासोर के प्रभावित होने की आशंका है। इसी तरह, इस तूफान से पश्चिम बंगाल में पूर्व मेदिनीपुर, दक्षिण एवं उत्तर 24 परगना, हावड़ा, हुगली और कोलकाता जिलों के भी काफी प्रभावित होने का अंदेशा है।
संबंधित राज्य सरकारों के अधिकारियों ने एनसीएमसी को अपने द्वारा किए गए प्रारंभिक उपायों से अवगत कराया। इन अधिकारियों ने यह भी आश्वासन दिया कि उनके पास पर्याप्त मात्रा में खाद्यान्न, पेयजल और अन्य आवश्यक वस्तुएं एवं सेवाएं उपलब्ध हैं।
एनडीआरएफ ने ओडिशा एवं पश्चिम बंगाल में 26 टीमों को तैनात कर दिया है और इसके अलावा भी कई अन्य टीमें फिलहाल इन राज्यों की ओर अग्रसर हैं। ये टीमें आवश्यक सामग्री जैसे कि नाव, पेड़ काटने वाले औजार, दूरसंचार उपकरण, इत्यादि से लैस हैं। सेना और नौसेना के बचाव एवं राहत दलों के साथ-साथ नौसेना, वायु सेना और तटरक्षक बल के जहाजों एवं हवाई जहाजों को भी आपात व्यवस्था के तौर पर रखा गया है।
कैबिनेट सचिव ने राज्यों और केंद्रीय एजेंसियों की तैयारियों की समीक्षा करते हुए निर्देश दिया कि चक्रवाती तूफान के मार्ग में पड़ने वाले निचले इलाकों से लोगों को सुरक्षित निकालने के लिए सभी आवश्यक उपाय किए जाएं और इसके साथ ही आवश्यक आपूर्ति जैसे कि भोजन, पेयजल एवं दवाइयां, इत्यादि को पर्याप्त मात्रा में बनाए रखा जाए। एजेंसियों को बिजली और दूरसंचार सेवाओं में व्यवधान की रोकथाम करने का भी निर्देश दिया गया। चक्रवात को लेकर लोगों को आगाह करने के लिए लक्षित एसएमएस की मुफ्त सुविधा और सर्किल के भीतर रोमिंग की सुविधा प्रदान की जाएगी।
ओडिशा के मुख्य सचिव और पश्चिम बंगाल के प्रधान सचिव ने वीडियो कॉन्फ्रेंस के माध्यम से इस बैठक में भाग लिया। गृह, रक्षा, शिपिंग, बिजली, दूरसंचार एवं स्वास्थ्य मंत्रालयों, आईएमडी, एनडीएमए और एनडीआरएफ के वरिष्ठ अधिकारी भी इस बैठक में शामिल हुए।
एनसीएमसी की बैठक कल फिर होगी जिसमें इस तूफान से उत्पन्न स्थिति का जायजा लिया जाएगा।
कृषि एवं किसान कल्याण मंत्रालय
बांस क्षेत्र के विकास को बढ़ावा देने के उद्देश्य से सलाहकार समूह का गठन किया गया
केंद्रीय कृषि मंत्री श्री नरेंद्र सिंह तोमर ने बांस क्षेत्र से संबंधित विभिन्न विकासात्मक योजनाओं को सुव्यवस्थित करने के लिए एक सलाहकार समूह के गठन को स्वीकृति प्रदान कर दी है। अनेक हितधारक इस सलाहकार समूह का प्रतिनिधित्व करेंगे, जिनमें शिक्षाविद, शोधकर्ता, नवप्रवर्तक, प्रगतिशील उद्यमी, डिजाइनर, किसान नेता, विपणन विशेषज्ञ एवं नीति निर्माता इत्यादि शामिल हैं। मंत्रालयों/विभागों की बांस योजनाओं को व्यवस्थित करने और बांस मूल्य श्रृंखला से संबंधित सभी वर्गों के बीच तालमेल स्थापित करके बांस क्षेत्र की विकासात्मक वास्तुकला को पुनर्जीवित करने में सहायता करने के उद्देश्य से अंतर-मंत्रालयी तथा सार्वजनिक-निजी परामर्श की परिकल्पना की गई है।
केंद्र प्रायोजित योजना के रूप में पुनर्गठित राष्ट्रीय बांस मिशन  को 2018-19 के दौरान प्रारंभ किया गया था। यह मिशन प्रमुख तौर पर रोपण सामग्री, वृक्षारोपण, संग्रह के लिए सुविधाओं का निर्माण, एकत्रीकरण, प्रसंस्करण, विपणन, सूक्ष्म, लघु एवं मध्यम उद्यम, कुशल श्रमशक्ति और ब्रांड निर्माण पहल के लिए योजनाओं के क्रियान्वयन से लेकर उत्पादकों को उपभोक्ताओं के साथ जोड़ने के लिए बांस क्षेत्र की संपूर्ण मूल्य श्रृंखला के विकास पर क्लस्टर दृष्टिकोण मोड पर अपना ध्यान केंद्रित करता है। नीति, सुविधा एवं जागरूकता सृजन के माध्यम से हस्तक्षेप के माध्यम से बीते वर्षों में, बांस उद्योग संसाधन उपयोग के कई मार्ग खोले गए हैं, जो एक चरणबद्ध तरीके से परिवर्तन को दिखा रहा है। हाल ही में, प्रधानमंत्री ने बेंगलुरु  हवाई अड्डे के नए टर्मिनल का उद्घाटन किया, जिसमें एक वास्तुशिल्प तथा संरचनात्मक सामग्री के रूप में बांस की बहुमुखी प्रतिभा साबित हुई है और इस हरित संसाधन की सम्पदा को 'हरित इस्पात' के रूप में परिभाषित किया गया है। निर्माण क्षेत्र में डिजाइन और संरचनात्मक तत्व के रूप में उपयोग करने के अलावा, बांस की क्षमता बहुआयामी है। बांस से बने पर्यावरण के अनुकूल ढाले जा सकने वाले दाने प्लास्टिक के उपयोग का स्थान ले सकते हैं। बांस अपनी तेज पैदावार व विकास दर और प्रचुरता के कारण इथेनॉल तथा जैव-ऊर्जा उत्पादन के लिए एक विश्वसनीय स्रोत है। बांस आधारित जीवन शैली उत्पादों, कटलरी, घरेलू सजावट, हस्तशिल्प और सौंदर्य प्रसाधनों का बाजार भी विकास के पथ पर है। राष्ट्रीय बांस मिशन इस आगे बढ़ते क्षेत्र के लाभों को किसानों और राष्ट्र के मानवीय संसाधनों तक पहुंचाने का प्रयास कर रहा है।
विषय विशेषज्ञ और अन्य हितधारक जो बांस क्षेत्र में सक्रिय रूप से काम कर रहे हैं, वे ध्यान केंद्रित किए जाने वाले क्षेत्रों के साथ-साथ क्षेत्र के अन्य हितधारकों के साथ समन्वय में किए जाने वाले नीतिगत हस्तक्षेपों के बारे में सलाह देंगे। केंद्रीय कृषि सचिव राष्ट्रीय बांस मिशन के अध्यक्ष और मिशन निदेशक समिति के संयोजक होंगे। समिति के सदस्य कृषि एवं किसान कल्याण मंत्रालय को प्रचार, बांस के रोपण और इंटरक्रॉपिंग, प्राथमिक प्रसंस्करण, उत्पाद विकास, मूल्यवर्धन, बाजार के बुनियादी ढांचे और संयोजन, प्रसंस्करण मशीनरी, कौशल विकास आदि से जुड़े मुद्दों तथा इस्तेमाल होने वाली प्रौद्योगिकियों पर सलाह देंगे।
गृह मंत्रालय
देश में कोविड-19 महामारी पर काबू पाने के लिए लॉकडाउन उपाय 3 मई तक लागू रहेंगे
प्रधानमंत्री श्री नरेन्द्र मोदी ने आज राष्ट्र के नाम अपने सम्बोधन में घोषणा की कि भारत में कोविड-19 महामारी पर काबू पाने के लिए लागू किए गए लॉकडाउन के उपाय 3 मई, 2020 तक जारी रहेंगे ।
इस घोषणा का अनुसरण करते हुए भारत सरकार के समस्त मंत्रालयों/विभागों, राज्यों/ संघ शासित प्रदेशों की सरकारों और प्राधिकरणों के लिए भारत सरकार की ओर से ये निर्देश जारी किए गए हैं कि कोविड-19 महामारी पर काबू पाने के लिए गृह मंत्रालय के समेकित दिशानिर्देशों में उल्लिखित किए गए लॉकडाउन उपाय लगातार 3 मई 2020 तक लागू रहेंगे।
केंद्रीय गृह मंत्रालय ने इस संबंध में समस्त राज्यों और संघ शासित प्रदेशों को आदेश जारी कर दिया है। इस आदेश के अनुसार, लॉकडाउन की अवधि में विस्तार के साथ ही, विविध क्षेत्रों और विभिन्न गतिविधियों पर लगाए गए सभी प्रतिबंध निरंतर लागू रहेंगे। केंद्रीय गृह मंत्रालय के समेकित दिशानिर्देशों में उल्लिखित इन प्रतिबंधों कोभारत सरकार के समस्तमंत्रालयों/विभागोंऔरराज्यों/ संघ शासित प्रदेशों की सरकारों और प्राधिकरणों द्वारा सख्ती से लागू करना होगा।
राज्यों और संघ शासित प्रदेशों को भेजे संदेश में इस बात पर बल दिया गया है कि केंद्रीय गृह मंत्रालय द्वारा आपदा प्रबंधन अधिनियम, 2005 के अंतर्गत जारी किए गए आदेशों के अनुसार राज्य/ संघ शासित प्रदेशउपर्युक्त दिशानिर्देशों के माध्यम से लागू प्रतिबंधों को कमजोर नहीं कर सकते।
लॉकडाउन उपायों की अवधि बढ़ाए जाने संबंधी आदेश देखने के लिए यहां क्लिक करें
खान मंत्रालय
जेएनएआरडीडीसी, नागपुर ने 'आज़ादी का अमृत महोत्सव' समारोह के हिस्से के रूप में 'फिट इंडिया फ्रीडम रन' और ड्राइंग प्रतियोगिता का आयोजन किया
खान मंत्रालय के तहत जवाहरलाल नेहरू एल्युमिनियम रिसर्च डेवलपमेंट एंड डिज़ाइन सेंटर , नागपुर ने अपने कर्मचारियों द्वारा बड़े उत्साह और स्वतः स्फूर्त भागीदारी के साथ "फिट इंडिया फ्रीडम रन 2.0 - आज़ादी का अमृत महोत्सव" का शुभारंभ किया। केंद्र के तकनीकी परिसर क्षेत्र से शुरू हुई 3 किलोमीटर की उद्घाटन दौड़ में लगभग 55 कर्मचारियों और स्टाफ सदस्यों ने भाग लिया।
स्वतंत्रता दिवस समारोह के हिस्से के रूप में, संस्था ने 15 अगस्त 2021 को अपने कर्मचारियों और कर्मचारियों के बच्चों के लिए "आजादी का अमृत महोत्सव" के उपरोक्त विषय के साथ एक ड्राइंग प्रतियोगिता का आयोजन किया। समारोह के दौरान जेएनएआरडीडीसी के निदेशक डॉ. अनुपम अग्निहोत्री द्वारा लगभग 75 प्रतिभागियों को पुरस्कार प्रदान किए गए।
अल्पसंख्यक कार्य मंत्रालय
केंद्रीय अल्पसंख्यक कार्य मंत्रालय द्वारा दिनांक 20 फरवरी, 2021 को नई दिल्ली में "मुशायरे" का आयोजन किया जाएगा
"मुशायरे" का विषय "एक भारत, श्रेष्ठ भारत" होगा
"मुशायरे" और "कवि सम्मेलन" हमारे देश की एक समृद्ध सांस्कृतिक विरासत है जो "विविधता में एकता" के ताने-बाने को मजबूत करती है: मुख्तार अब्बास नकवी
केंद्रीय अल्पसंख्यक कार्य मंत्रालय दिनांक 20 फरवरी 2021 को नई दिल्ली में "एक भारत, श्रेष्ठ भारत" विषय पर "मुशायरे" का आयोजन करेगा, जहां देश के नामी कवि अपनी रचनाएं पेश करेंगे।
श्री वसीम बरेलवी; श्रीमती शबीना अदीब; श्री मंजर भोपाली; श्री लोकप्रिय मेरठी; श्रीमती सबा बलरामपुरी; सुश्री नसीम निखत; श्रीमती मुमताज नसीम; कर्नल वी पी सिंह; श्री आलोक श्रीवास्तव; सरदार सुरेंद्र सिंह शाजर; श्री खुर्शीद हैदर; श्री अकील नोमानी; डॉ नैय्यर जलालपुरी; श्री सिकंदर हयात गड़बड़ जैसे सुप्रसिद्ध कवि एवं कवयित्रियाँ नई दिल्ली के जनपथ स्थित डॉ. अंबेडकर इंटरनेशनल सेंटर में आयोजित होने वाले "मुशायरे" में श्रोताओं को मंत्रमुग्ध करेंगे।
केंद्रीय अल्पसंख्यक कार्य मंत्री मुख्तार अब्बास नकवी ने आज यहां कहा कि मुशायरे का आयोजन दिनांक 20 फरवरी 2021 को शाम चार से सात बजे तक किया जाएगा । प्रसिद्ध कवि "एक भारत, श्रेष्ठ भारत" और "आत्मनिर्भर भारत" के प्रति प्रतिबद्धता से भरी अपनी रचनाएं प्रस्तुत करेंगे।
श्री नकवी ने कहा कि "मुशायरा" और "कवि सम्मेलन" हमारे देश की एक समृद्ध सांस्कृतिक विरासत है जो "विविधता में एकता" के ताने-बाने को मजबूत करती है।
श्री नकवी ने कहा कि मुशायरे जैसे कार्यक्रमों से शांति का संदेश फैलेगा और समाज में सामाजिक समरसता और भाईचारा भी मजबूत होगा ।
श्री नकवी ने कहा कि इस तरह के कार्यक्रम जहां एक ओर सामाजिक और सांस्कृतिक समरसता का संदेश देते हैं, वहीं दूसरी ओर यह कार्यक्रम युवा पीढ़ी को देश की कला, संस्कृति, शालीनता और शिष्टाचार की विरासत के प्रति जागरूक भी करते हैं ।
प्रधानमंत्री कार्यालय
प्रधानमंत्री ने मुंबई के गोरेगांव में आग लगने की दुर्घटना में हुई जान-माल की हानि पर गहरा शोक व्यक्त किया
प्रधानमंत्री श्री नरेन्द्र मोदी ने मुंबई के गोरेगांव में आग लगने की दुर्घटना में हुई जान-माल की हानि पर गहरा शोक व्यक्त किया है। उन्होंने प्रधानमंत्री राष्ट्रीय राहत कोष से मृतकों के निकट संबंधियों को 2-2 लाख रुपये और घायलों को 50-50 हजार रुपये की अनुग्रह राशि देने की घोषणा की।
प्रधानमंत्री कार्यालय ने ट्वीट किया;
“मुंबई के गोरेगांव में आग लगने की दुर्घटना के कारण हुई जान-माल की हानि से बहुत दुख हुआ। शोक संतप्त परिवारों के प्रति संवेदनाएं। मैं घायलों के शीघ्र ठीक होने की कामना करता हूं। प्राधिकारी प्रभावित लोगों को हर संभव सहायता प्रदान कर रहे हैं।
प्रत्येक मृतक के परिजनों को प्रधानमंत्री राष्ट्रीय राहत कोष से 2 लाख रुपये दिए जाएंगे । घायलों को 50-50 हजार रुपये दिये जायेंगे: पीएम”
सड़क परिवहन एवं राजमार्ग मंत्रालय
डॉ. वी. के. सिंह ने कहा कि भारत द्वारा पांच ट्रिलियन अमेरिकी डालर की अर्थव्यवस्था का लक्ष्य हासिल करना सुनिश्चित करने हेतु देश को बुनियादी ढांचे के विकास में पांच गुना अधिक निवेश करने की जरूरत है
केन्द्रीय सड़क परिवहन एवं राजमार्ग तथा नागरिक उड्डयन राज्यमंत्री जनरल  वी. के. सिंह  ने कहा है कि भारत द्वारा पांच ट्रिलियन अमेरिकी डालर की अर्थव्यवस्था का लक्ष्य हासिल करना सुनिश्चित करने हेतु देश को बुनियादी ढांचे के विकास में पांच गुना अधिक निवेश करने की जरूरत है। पीएचडीसीसीआई द्वारा आयोजित ‘गति शक्ति : ट्रांसफार्मिंग इंडियाज इन्फ्रास्ट्रक्चर बेस्ड डेवलपमेंट मार्चिंग टुवर्ड्स फाइव ट्रिलियन यूएस डालर इकॉनमी’ को संबोधित करते हुए उन्होंने कहा कि सरकार तेज परिवहन, कम ईंधन लागत और समग्र किफायती लागत को सुनिश्चित करने हेतु कॉमन यूटिलिटी कॉरिडोर बनाने पर विचार कर रही है।
डॉ. सिंह ने पीएम गति शक्ति के महत्व पर जोर दिया, जिसे उन चुनौतियों से समग्रता के साथ निपटने के लिए लाया गया है जो बुनियादी ढांचे के क्षेत्र में तेज विकास की राह में बाधा उत्पन्न कर रही हैं।
केन्द्रीय मंत्री ने कहा कि परियोजनाओं का कार्यान्वयन और उन्हें समयबद्ध तरीके से पूरा करना पीएम गतिशक्ति मास्टर प्लान के मुख्य कार्यक्षेत्र हैं। उन्होंने कहा कि इस योजना का मुख्य उद्देश्य मजबूत संकल्पों के साथ बुनियादी ढांचे के विकास को बढ़ावा देने के लिए एक फ्रेमवर्क तैयार करना है। उन्होंने कहा कि इस फ्रेमवर्क में विभिन्न कार्यक्रमों पर बिना किसी बाधा के सभी संबंधित विभागों द्वारा एक साथ ध्यान दिया जाता है।
कोयला मंत्रालय
2021-22 के दौरान कोयला उत्पादन 777.23 मिलियन टन हुआ
कैप्टिव खानों का उत्पादन 30 प्रतिशत तक बढ़ा
18.43 प्रतिशत की वृद्धि के साथ ढुलाई के लिए भेजे गए कोयले की मात्रा बढ़कर 818.04 मीट्रिक टन हुई
कोयला मंत्रालय के अनंतिम आंकड़ों के अनुसार, 2021-22 के दौरान कुल कोयला उत्पादन 2020-21 के 716 मीट्रिक टन की तुलना में 777.23 मिलियन टन  तक पहुंच गया है और इसमें 8.55 प्रतिशत की वृद्धि दर्ज की गयी है।
कोल इंडिया लिमिटेड  का उत्पादन वित्त वर्ष 2020-21 में 596.24 एमटी के मुकाबले 4.43 प्रतिशत बढ़कर वित्त वर्ष 2021-22 के दौरान 622.64 एमटी हो गया है।
सिंगरेनी कोलियरीज कंपनी लिमिटेड  ने पिछले वर्ष के 50.58 एमटी की तुलना में 2021-22 के दौरान 28.55 प्रतिशत की वृद्धि के साथ 65.02 एमटी उत्पादन किया है। इसी तरह, कैप्टिव खानों का कोयला उत्पादन 29.47 प्रतिशत की वृद्धि के साथ 89.57 एमटी हो गया है। 2020-21 के दौरान उत्पादन केवल 69.18 एमटी था।
2021-22 के दौरान ढुलाई के लिए भेजे गए कोयले की मात्रा पिछले वर्ष के 690.71 एमटी के मुकाबले 818.04 एमटी हो गयी और इसमें 18.43 प्रतिशत की वृद्धि दर्ज की गयी है। इस अवधि के दौरान, सीआईएल द्वारा पिछले वर्ष के 573.80 एमटी के मुकाबले ढुलाई के लिए भेजे गए कोयले की मात्रा 661.85 एमटी हो गयी।
प्रधानमंत्री कार्यालय
प्रधानमंत्री ने वन्यजीवों पर देशवासियों के ट्वीट का उत्तर दिया
प्रधानमंत्री श्री नरेन्द्र मोदी ने वन्यजीवों के प्रति देशवासियों के उत्साह को देखते हुये उनके साथ संवाद कायम किया।
बांदीपुर बाघ अभयारण्य में कल प्रधानमंत्री के दौरे के समय हाथियों द्वारा उनका अभिनंदन करने के विषय में परशुराम एमजी की टिप्पणी के उत्तर में प्रधानमंत्री ने ट्वीट कियाः
“जी, यह निश्चित रूप से विशिष्ट था।”
श्री मोदी ने दिल्ली के राष्ट्रीय प्राणी उद्यान जाने पर प्रियंका गोयल की सराहना की और उत्तर में ट्वीट कियाः
“बढ़िया। भारत की वनस्पतियों और जीव-जंतुओं की विविधता असाधारण है, और मैं आशा करता हूं कि इसे जानने-बूझने के लिये लोगों को ज्यादा से ज्यादा अवसर मिलेंगे।”
प्रधानमंत्री ने कल की तस्वीरें भी साझा कीं।
रक्षा मंत्रालय
आर्मी डेंटल सेंटर रिसर्च एंड रेफरल ने विशेष स्वच्छता अभियान 'स्वस्थ मुख, स्वस्थ शरीर' का आयोजन किया
चल रहे स्वच्छता ही सेवा अभियान 2023 के एक भाग के रूप में, आर्मी डेंटल सेंटर रिसर्च एंड रेफरल, दिल्ली कैंट ने 02 अक्टूबर 2023 को एक विशेष स्वस्थ मुख स्वस्थ शरीर अभियान का आयोजन किया। स्वच्छता कार्यक्रम में भाग लेते हुए, डीजीएएफएमएस और सीनियर कर्नल कमांडेंट आर्मी मेडिकल कोर लेफ्टिनेंट जनरल दलजीत सिंह ने अच्छे सामान्य स्वास्थ्य के लिए अच्छी मौखिक स्वच्छता के महत्व पर जोर दिया। उन्होंने आर्मी डेंटल सेंटर आर एंड आर के सफाई मित्रों की सराहना करते हुए प्रतीक चिन्ह भी प्रदान किया और सभी ने स्वच्छता की शपथ ली।
मौखिक स्वास्थ्य पर जागरूकता को बढ़ावा देने की एक पहल के रूप में, पैरा डेंटल स्टाफ के लिए अंग्रेजी और हिंदी दोनों में एक ई-पोस्टर प्रतियोगिता आयोजित की गई थी। 'स्वस्थ मुख, स्वस्थ शरीर' विषय पर आधारित पोस्टरों में सामान्य स्वास्थ्य को प्रभावित करने वाले मौखिक स्वास्थ्य की भूमिका पर जोर दिया गया और इसी विषय पर बच्चों के लिए एक पेंटिंग प्रतियोगिता भी आयोजित की गई। विजेताओं को संयुक्त सचिव  रक्षा मंत्रालय, श्री मयंक तिवारी द्वारा पुरस्कृत किया गया।
कार्यक्रम के दौरान, डीजीडीएस और कर्नल कमांडेंट आर्मी डेंटल कोर लेफ्टिनेंट जनरल सतीश आर अय्यर ने पूरे भारत में सशस्त्र बलों की 38 डेंटल इकाइयों की गतिविधियों का वर्णन किया।
इससे पहले, दंत चिकित्सा जांच और मौखिक स्वास्थ्य शिक्षा शिविर के माध्यम से नागरिक आबादी के साथ एक गतिविधि 01 अक्टूबर, 2023 को आयोजित की गई थी। इसमें स्थानीय निवासियों ने भाग लिया था, जिनकी विभिन्न मौखिक रोगों की जांच की गई थी और स्वस्थ जीवन बनाए रखने के लिए अच्छे मौखिक स्वास्थ्य को बनाए रखने के महत्व पर परामर्श दिया गया था।
रक्षा मंत्रालय
भारत-ब्रिटेन के बीच का पहले ट्राई सर्विस युद्धाभ्यास 'कोंकण शक्ति 2021' का समुद्री चरण जोरों पर
भारत और यूनाइटेड किंगडम  के सशस्त्र बलों के बीच पहली त्रि-सेवा अभ्यास 'कोंकण शक्ति 2021' का समुद्री चरण अरब सागर में कोंकण तट पर आयोजित किया जा रहा है। बंदरगाह संबंधी योजना का चरण पूरा होने पर, अभ्यास का समुद्री चरण दिनांक 24 अक्टूबर, 2021 को शुरू हुआ। यह चरण दिनांक 27 अक्टूबर, 2021 तक जारी रहेगा।
सभी भाग लेने वाली इकाइयों को दो विरोधी ताकतों में विभाजित किया गया, जिसका उद्देश्य पूर्व-निर्धारित स्थान पर थल सैनिकों को समुद्र पर अधिकार प्राप्त कराना था। एक बल का नेतृत्व फ्लैग ऑफिसर कमांडिंग वेस्टर्न फ्लीट ने किया और इसमें फ्लैग शिप आईएनएस चेन्नई, भारतीय नौसेना के अन्य युद्धपोत और रॉयल नेवी के टाइप 23 फ्रिगेट एचएमएस रिचमंड शामिल थे। यूके कैरियर स्ट्राइक ग्रुप के तहत संचालित अन्य बल में विमानवाहक पोत, एचएमएस क्वीन एलिजाबेथ, अन्य यूके और नीदरलैंड के नौसैनिक जहाज और भारतीय युद्धपोत शामिल हैं।
दोनों बलों ने अपने-अपने ग्रुप के भीतर सी-एप्रोच, एयर डायरेक्शन और लड़ाकू विमानों  द्वारा हमले वाले अभियान, समुद्र में युद्ध की परिस्थितियों के बीच हेलीकॉप्टरों  के क्रॉस कंट्रोल जैसे अभ्यास तथा हवा में अपनी स्थिति बदलने वाले लक्ष्यों पर गन से फायरिंग करने जैसे अभ्यास किए। सैन्य बलों की आभासी तैनाती एवं एक संयुक्त कमांड ऑपरेशन सेंटर की स्थापना की गई। इसके बाद दोनों सेनाओं ने समुद्र में हवा में अत्याधुनिक अभ्यास तथा सब सरफेस अभ्यास किए।
हवाई अभियानों में भारतीय समुद्री गश्ती विमान  डोर्नियर, भारतीय नौसेना , रॉयल नेवी  और भारतीय वायुसेना  लड़ाकू विमानों के दस्ते पर हमले शामिल थे, साथ ही इस फॉर्मेशन पर कंपोजिट फ्लाई पास्ट शामिल था। रात में भारतीय स्कॉर्पीन श्रेणी की पनडुब्बी और रॉयल नेवी द्वारा संचालित पानी के भीतर रिमोट नियंत्रित वाहन ईएमएटीटी के साथ सब सरफेस अभ्यास किए गए। भारतीय समुद्री गश्ती विमान , पी8आई ने भी अभ्यास में भाग लिया।
एमजी/एएम/एबी/वाईबी
(Visitor Counter : 596
स्वास्थ्य एवं परिवार कल्याण मंत्रालय
राष्ट्रव्यापी कोविड टीकाकरण के तहत अब तक 157.20 करोड़ से अधिक टीके लगाए जा चुके हैं
बीते चौबीस घंटों में 39 लाख से अधिक टीके लगाए गए
स्वस्थ होने की वर्तमान दर 94.27 प्रतिशत
पिछले 24 घंटों में 2,58,089 नए मामले सामने आए
अब तक 8,209 ओमिक्रॉन के मामले सामने आए,कल के मुकाबले 6.02 प्रतिशत की वृद्धि
भारत में सक्रिय मरीजों की संख्या 16,56,341 है
साप्ताहिक सक्रिय मामलों की दर 14.41 प्रतिशत है
पिछले 24 घंटों में 39 लाख से अधिक  वैक्सीन की खुराक देने के साथ ही भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 157.20 करोड़  से अधिक हो गया। इस उपलब्धि को 1,68,75,217 टीकाकरण सत्रों के जरिये प्राप्त किया गया है।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
1,03,90,286
|
|
दूसरी खुराक
|
|
97,80,747
|
||
|
प्रीकॉशन खुराक
|
|
18,33,301
|
|
अग्रिम पंक्ति के कर्मी
|
|
पहली खुराक
|
|
1,83,88,988
|
|
दूसरी खुराक
|
|
1,70,55,627
|
||
|
प्रीकॉशन खुराक
|
|
14,81,773
|
|
15-18 वर्ष आयु वर्ग
|
|
पहली खुराक
|
|
3,45,32,745
|
|
18-44 वर्ष आयु वर्ग
|
|
पहली खुराक
|
|
52,54,63,216
|
|
दूसरी खुराक
|
|
36,93,05,100
|
|
45-59 वर्ष आयु वर्ग
|
|
पहली खुराक
|
|
19,76,54,179
|
|
दूसरी खुराक
|
|
16,10,58,648
|
|
60 वर्ष से अधिक आयु वर्ग
|
|
पहली खुराक
|
|
12,31,45,683
|
|
दूसरी खुराक
|
|
10,08,18,423
|
|
प्रीकॉशन खुराक
|
|
11,33,109
|
|
प्रीकॉशन खुराक
|
||
|
44,48,183
|
|
कुल
|
|
|
|
1,57,20,41,825
पिछले 24 घंटों में 1,51,740 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 3,52,37,461 हो गई है।
नतीजतन, भारत में स्वस्थ होने की दर 94.27 प्रतिशत है।
पिछले 24 घंटे में 2,58,089 नए मरीज सामने आए हैं।
वर्तमान में 16,56,341 सक्रिय रोगी हैं। वर्तमान में ये सक्रिय मामले देश के कुल पुष्टि वाले मरीजों का 4.43 प्रतिशत हैं।
देश भर में जांच क्षमता का विस्तार लगातार जारी है। पिछले 24 घंटों में कुल 13,13,444 जांच की गई हैं। भारत ने अब तक कुल 70.37 करोड़  जांच की गई हैं।
देश भर में जांच क्षमता को बढ़ाया गया है, साप्ताहिक पुष्टि वाले मामलों की दर 14.41 प्रतिशत है, दैनिक रूप से पुष्टि वाले मामलों की दर 19.65 प्रतिशत है।
वित्त मंत्रालय
वित्त मंत्री कल आयकर विभाग के राष्ट्रीय ई-आकलन केंद्र का उद्घाटन करेंगी
आयकर विभाग में फेसलेस ई-एसेसमेंट की शुरूआत होगी
नई पहल आकलन प्रक्रिया में ज्यादा दक्षता, पारदर्शिता और जवाबदेही लाएगी
एसेसमेंट यानी आकलन प्रक्रिया में ज्यादा दक्षता, पारदर्शिता और जवाबदेही लाने के लिए फेसलेस यानी गुप्त ई-आकलन की शुरुआत कर आयकर विभाग अपनी कार्यप्रणाली में आदर्श बदलाव करने जा रहा है। अब करदाताओं और कर अधिकारियों का कोई आमना-सामना नहीं होगा।
नेशनल ई-एसेसमेंट केंद्र यानी राष्ट्रीय ई-आकलन केंद्र  की स्थापना आयकर विभाग का बेहतर करदाता सेवा के बड़े उद्देश्य, करदाता की शिकायतों के निवारण की दिशा में एक महत्वपूर्ण कदम है। यह प्रधानमंत्री के 'डिजिटल इंडिया' के दृष्टिकोण और कारोबारी सुगमता को बढ़ावा देने के अनुरूप उठाया गया है।
केंद्रीय वित्त एवं कॉर्पोरेट मामलों की मंत्री श्रीमती निर्मला सीतारमण नई दिल्ली में कल केंद्रीय वित्त एवं कॉर्पोरेट मामलों के राज्य मंत्री श्री अनुराग ठाकुर की उपस्थिति में राष्ट्रीय ई-आकलन केंद्र  का उद्घाटन करेंगी। इस अवसर पर राजस्व सचिव डा. अजय भूषण पांडेय, सीबीडीटी के अध्यक्ष श्री प्रमोद चंद्र मोदी भी उपस्थित रहेंगे। मुंबई, चेन्नई, कोलकाता, दिल्ली, अहमदाबाद, हैदराबाद, पुणे और बेंगलुरू से आयकर विभाग के अधिकारी व अन्य गणमान्य व्यक्ति मल्टीमीडिया वीडियो कॉन्फ्रेंसिग के जरिये जुड़ेंगे।
नई प्रणाली के तहत, करदाताओं को अपने पंजीकृत ईमेल के साथ-साथ वेब पोर्टल www.incometaxindiaefiling.gov.in पर पंजीकृत खातों पर भी नोटिस मिलेंगे। पंजीकृत मोबाइल नंबर पर एसएमएस के माध्यम से भी समय पर अलर्ट भेजे जाएंगे। इसमें उन मामलों की जानकारी दी जाएगी, जिन्हें जांच के लिए चुना गया है। इन नोटिस का जवाब करदाता अपने आवास या कार्यालय में आसानी से तैयार कर सकते हैं और राष्ट्रीय ई-आकलन केंद्र द्वारा नामित वेब पोर्टल पर उक्त को अपलोड कर ई-मेल से भेज सकते हैं।
यह करदाताओं के लिए अनुपालन को आसान बनाने की खातिर सीबीडीटी द्वारा की गई एक और पहल है।
प्रधानमंत्री कार्यालय
प्रधानमंत्री ने श्यामजी कृष्ण वर्मा को उनकी जयंती पर श्रद्धांजलि दी
प्रधानमंत्री श्री नरेन्द्र मोदी ने श्यामजी कृष्ण वर्मा को उनकी जयंती पर श्रद्धांजलि दी है। प्रधानमंत्री ने अपने एक भाषण को भी साझा किया है, जिसमें उन्होंने श्यामजी कृष्ण वर्मा की महानता के बारे में बात की है।
प्रधानमंत्री ने ट्वीट किया;
"बहादुर श्यामजी कृष्ण वर्मा को उनकी जयंती पर श्रद्धांजलि। माँ भारती के इस निडर पुत्र ने भारत को स्वतंत्र कराने और लोगों में गर्व की भावना जगाने के लिए अपना जीवन समर्पित कर दिया। अपना एक भाषण साझा कर रहा हूं, जिसमें मैंने उनकी महानता के बारे में बात की है।"
वित्त मंत्रालय
पीपीपी मोड के माध्यम से व्यवहार्यता की कमी को दूर करने के लिए वित्त पोषण द्वारा तटीय नौवहन को बढ़ावा दिया जाएगा
राज्यों को वाहनों के प्रतिस्थापन में सहायता दी जाएगी
केन्द्रीय वित्त एवं कॉरपोरेट कार्य मंत्री श्रीमती निर्मला सीतारमण ने आज 01 फरवरी, 2023 को संसद में केन्द्रीय बजट 2023-24 पेश करते हुए कहा कि हरित औद्योगिक एवं आर्थिक बदलाव के लिए 2070 तक पंचामृत और कार्बन उत्सर्जन को शून्य के स्तर तक लाने की दिशा में भारत जोर-शोर से आगे बढ़ रहा है। उन्होंने कहा कि यह बजट भारत के हरित विकास पर जोर दे रहा है।
तटीय नौवहन
हरित विकास के अनुरूप चर्चा करते हुए श्रीमती सीतारमण ने प्रस्ताव किया कि तटीय नौवहन को व्यवहार्यता अंतर निधियन के साथ सरकारी निजी भागीदारी  रीति के माध्यम से बढ़ावा दिया जाएगा क्योंकि यह यात्रियों और मालभाड़े दोनों के लिए परिवहन की ऊर्जा कुशल एवं कम लागत वाली प्रणाली है।
वाहनों का प्रतिस्थापन
वित्त मंत्री ने यह भी कहा कि राज्यों को भी पुराने वाहनों और एंबुलेंसों को बदलने के लिए सहायता दी जाएगी। 50 वर्ष के ऋण के राज्य के परिव्यय का एक हिस्सा पूंजीगत व्यय पर खर्च किया जाएगा और यह पुराने सरकारी वाहनों की स्क्रैपिंग के लिए आबंटित की जाएगा, जो सात उद्देश्यों में से एक है। श्रीमती सीतारमण ने यह भी कहा कि प्रदूषण करने वाले पुराने वाहनों को बदलना हमारी अर्थव्यवस्था को पर्यावरण-हितैषी बनाने के लिए बहुत आवश्यक है। बजट 2021-22 में उल्लिखित वाहन स्क्रैपिंग की नीति को और बढ़ावा देने के लिए, मैंने केन्द्र सरकार के पुराने वाहनों को स्क्रैप में देने के लिए पर्याप्त निधियां आबंटित की हैं।